Peste 5 milioane de infectări la nivel global. Europa ar trebui să se pregătească pentru al doilea val.
Pandemia de coronavirus a ajuns la 5,090,061 de cazuri la nivel global. SUA înregistrează 1,6 milioane de cazuri și peste 93.000 de decese. Brazilia a raportat un nr. record – peste 20.000 de cazuri noi cu coronavirus.
Cel puţin 1.550.959 de cazuri de coronavirus şi 93.416 decese au fost înregistrate în Statele Unite, potrivit Universităţii Johns Hopkins, anunţă CNN.Dacă Statele Unite ar fi implementat politici de distanțare socială doar cu o săptămână mai devreme, ar fi putut preveni mai mult de jumătate din numărul de decese și infecții cu coronavirus, potrivit unor noi cercetări ale Universității Columbia, scrie CNN. Epidemia de coronavirus din Brazilia s-a agravat, iar naţiunea sud-americană ar putea avea în curând cel de-al doilea cel mai mare număr de cazuri din lume, Ministerul Sănătăţii a raportat miercuri 888 de noi decese şi peste 20.000 de cazuri noi într-o singură zi, potrivit Reuters.Perspectiva unui al doilea val de infecţie cu coronavirus în toată Europa nu mai este o teorie îndepărtată, potrivit directorului agenţiei UE responsabil să consilieze guvernele cu privire la controlul bolii, potrivit The Guardian.